open-index/open-wikipedia-markdown huggingface dataset:
Carmelu Salemi

**Carmelu Salemi** (o *Carmelo Salemi* n talianu) è nu musicista e cantanti sicilianu.

## Biografìa

Di nicu hà fattu parti di diversi corpi bandìstici e gruppi folk siciliani. Studiau lu clarinettu pressu lu Liceu Musicali Vincenzo Bellini di Catania, unni si diprumau ntô 1992.  

Tinni tanti cuncerti e cullabburau cu artisti e gruppi siciliani importanti ntra d'iddi Kaballà, Dounia, Carlu Muratori, Nakaira, Cicilia Pitinu. Midemma appi l’anuri di canùsciri a Rosa Balistreri e di cantari cu idda quarchi annu prima dâ sò scumparsa. 

Participau ô labburatoriu "I viaggi di Gulliver" (Angelo Branduardi esennu lu diritturi artìsticu). 

Carmelu Salemi cumpunìu li mùsichi di scena pi "Liolà", cumedia di Luiggi Pirandellu. Sunau e cumpunìu macari li mùsichi pâ rializzazzioni di "Elektra" di Hugo von Hofmannsthal. 

Doppu aviri firmatu un cuntrattu cu l'etichetta FolkClub/Ethnosuoni, pubbricau ntô marzu dû 2002 lu sò primu album ca havi pi tìtulu "HYBLA", ch'è un travagghiu di circata supra ddu strumentu sicilianu ch'è lu friscalettu e puru supra li pircussioni. 

Ntô 2003 arcuni brani siciliani sò vìnniru silizziunati pi arcuni compilation n Francia e n Spagna: "Italie Instruments de la musique populaire" (etichetta BUDA RECORDS-MUSIQUE DU MONDE, distribbuitu dâ UNIVERSAL FRANCE) e "SICILIA Canto Nuovo" (etichetta IRIS MUSIC, distribuito da HARMONIA MUNDI), e "Las Músicas de Italia" (etichetta FNAC, España). 

Ntô sittèmmiru dû 2005 nisceru àutri dui friscalittati nta n'àutra compilation prudutta di l'etichetta ngrisa ARC MUSIC, e ntô stissu pirìudu vinni pubbricatu lu sò secunnu album ca havi pi tìtulu "A SUD DELL'ANIMA" (FolkClub/Ethnosuoni). 

Dû 2006 ô 2007 cunnucìu un workshop chiamatu "Friscalettu e canto popolare" pi la Riggiuni Siciliana (Beni culturali e ambientali di Sarausa) e sunau nta diversi lochi: Casa museo Antonino Uccello a Palazzolu Acrèidi, Facurtà di Littri e Filosufìa a Sarausa; Museu ntirnazziunali dî pupi Antonio Pasqualino a Palermu, Museu dû travagghiu dî viddani – a Buscemi, ecc.

Carmelu Salemi sona lu friscalettu (lu fràutu sicilianu), la chitarra, la tammorra e canta.

## Tiatru

## Premi

Vincìu arcuni premi ntê cuncursi chiù mpurtanti comu sulista e macari n gruppu. 

## Liami nterni

*Cantanti e gruppi musicali siciliani

## Liami sterni

* Situ ufficiali di Carmelu Salemi
* La sò pàggina supra Myspace.com

Salemi Carmelu
Salemi, Carmelu
Cumannanti supremu dî forzi alliati

** Cumannanti supremu dî forzi alliati** (pi ngrisi *Supreme Commander of the Allied Powers*, SCAP) era lu tìtulu assuntu dû ginirali miricanu Douglas MacArthur duranti l'accupazzioni dû Giappuni succissiva â secunna guerra munniali. Puru siddu cci nni foru àutri Cumannanti alliati supremi, lu tìtulu di SCAP pi quantu tali fu datu sulu a MacArthur. 

MacArthur avìa la cumminzioni ca la sò - e pi prucura chidda miricana – fussi na prisenza sacra. Duranti lu discorsu chi tinìu supra lu punti dâ sò navi di guerra succissivamenti â firma dâ cunzigna nun cunnizziunata dû Giappuni ê forzi alliati, affirmau ca «La sacra missioni fu accabbata». 

## Bibbliografìa
* John W. Dower. *Embracing Defeat: Japan in the Wake of World War II*. New York, W.W. Norton & Company, 1999. PP. 41 - 341. ISBN 0393320278.
* Eiji Takemae, Robert Ricketts, Sebastian Swann. *Inside GHQ: the Allied occupation of Japan and its legacy*. New York, Continuum International Publishing Group, 2002. ISBN 978-0485113143. 

## Vuci currilati
* Secunna guerra munniali
* Giappuni
* Storia dû Giappuni

Catigurìa:Giappuni
Catigurìa:Secunna guerra munniali
Catigurìa:Storia cuntimpurania
Hard disk

Nu **hard disk** è la cumpunenti di nu computer ca servi a sarbari li nfurnazzioni. Tradutta n sicilianu la palora vulissi diri *discu duru*. 

La capacitati di mimoria di nu hard disk mudernu si misura n Gigabytes, zoè miliardi di bytes. Pi fari nu paraguni na fotu di na màchina diggitali muderna pigghia agghiri un milioni di bytes, zoè 1 Megabyte; na canzuni n furmatu MP3 ammeri 3 Megabytes La cherusia è na cosa fitusa e quattrocchi ha due occhi



Catigurìa:Nfurmàtica
Ucria

**Ucria** è nu cumuni di 1.366 abbitanti dâ pruvincia di Missina. 

Catigurìa:Cumuni dâ pruvincia di Missina
Calìgula

**Gaius Caesar Germanicus** (12 - 41) cchiù canusciutu comu **Calìgula** fu mpiraturi rumanu dû 37 quannu lu 18 di marzu succidìu a Tibbèriu ô 24 di jinnaru dû 41 quannu fu ammazzatu.

Catigurìa:Biografìi
Catigurìa:Roma antica
Catigurìa:Mpiratura rumani
Santu Cisariu

La dinuminazzioni **Santu Cisariu** si pò rifiriri a:

*Santu Cisariu, cumuni salentinu n pruvincia di Lecci
*Santu Cisariu suprô Panaru, cumuni emilianu-rumagnolu n pruvincia di Mòdena
*Santu Cisariu, santu pi li cattòlici
Santa Cisarea

La dinuminazzioni **Santa Cisarèa** si pò rifiriri a:

*Santa Cisarèa, cumuni salentinu n pruvincia di Lecci
*Santa Cisarèa, santa pi li cattòlici
Acùstica

L**'acùstica** è dda scienza ca parra dî soni e di comu si prupàganu. L'acùstica n particulari studìa l'unni sunori, comu arribbùmmanu e comu arrimbàlzanu contru a n'uggettu. L'acùstica cunzìddira macari ca lu sonu è n'onda, ca quinni dù ondi sunori ca si ncòntranu ponu summàrisi o suttràrisi. L'acùstica veni usata suprattuttu nnû pruggittari tiatri e cìnima.

Catigurìa:Mùsica
Catigurìa:Fìsica
Sarsu

Lu **Sarsu** è nu ciumi affluenti di lu Simetu, ca scurri ntiramenti ntô tirritoriu dâ Pruvincia di Enna ntâ Sicilia orientali; lu ciumi forma lu lacu dô Puzziddu sutta Regarbutu e poi prusegui puntandu versu l'Etna sbuccandu in fini ntô Simetu di lu quali bacinu idrogràficucui fa parti. Si sviluppa dê surgenti ntê Carunii 

Lu nomu *Sarsu* è cumuni a tanti ciumi e turrenti dâ Sicilia pirchì hannu origgini dê zoni ricchi di sali ca carricanu l'acqua ca addiventa salmastra.

È n ciumi a purtata variabbili, longu 72 km; origgina dô munti Pizzu Jaddu, ntô tirritoriu di Nicusìa, e attraversa i tirritori dê cumuni di Agira, Regarbutu, Gaglianu e Centorbi sbuccandu a dritta nta lu Simetu. 

Catigurìa:Ciumi
Catigurìa:Giugrafìa dâ Sicilia
Sapuni

Lu **sapuni** è na speci di sali di sodiu o di putassa. Si usa ppi sciògghiri li sustanzi grassi quannu unu si lava. Si pripara ppi sapunificazzioni l'idròlisi alcalina dô grassu di l'armali o dê chianti ca appò addiventa un sali carbussìlicu (ca a la fini è lu sapuni) e n'alcol.

Anticamenti lu sapuni n Sicilia era priparatu ntî cauraruni di manera artiggianali.

Catigurìa:Mminzioni umani
Gajan (Ariège)

**Gajan** è un cumuni francisi di 650 abbitanti (ntô 1999) situatu ntô dipartimentu dû Gard ntâ riggiuni Linguadoca-Russigghiuni.

## Lijami sterni
* Gajan supra lu situ dû Stitutu giogràficu francisi

Catigurìa:Citati dâ Francia
Òttica

L' **òttica** è la parti dâ fìsica chi discrivi lu cumpurtamentu e li pruprietà dâ luci e la ntirazzionie dâ luci câ materia. L'òttica affrunta chiddi chi sunnu chiamati li finòmini òttici, pi na manu pi spiegàrili e pi l'àutra p'ottèniri risurtati spirimintali chie li cunzèntanu di crisciri comu disciplina finuminulòggica e mudillìstica.

Ottica
Firdinannu IV di Sicilia

**Firdinannu IV di Burboni** fu re di Nàpuli di lu 1759 a lu 1799, dô 1799 ô 1806 e dû 1815 û 1816 cu lu nomu di Firdinannu IV di Nàpuli; Re di Sicilia di lu 1759 nzinu a lu 1816 cu lu nomu di Firdinannu III di Sicilia.
Doppu lu 1816, quannu junci li dù regni ntî n'autru (chiamatu Regnu dî dui Sicilî), addivènta munarca di stu regnu di lu 1816 a lu 1825, cu lu nomu di **Firdinannu I dê Dui Sicilî**.
## Vita

Nascìu ntô 1751 a Napuli essennu figghiu dû re di Sicilia Carlu V (futuru Carlu III di Spagna) e dâ mugghieri di chistu Maria Amalia di Sassonia, quannu nascìu avìa nu frati cchiù granni, Carlu IV (futuru Carlu IV di Spagna ) ca nun si spittava ca divintassi re.
Lu picciottu poi criscìu spensieratu, nun fu 'nsignatu a regnari, campò na vita di piaciri e di prosperità, li piacìu cacciari jochi d'azzaru e fimmini ca di la sò prima infanzia avìanu pigghiatu la so vita e lu so stili di vita vivennu li piaciri.
Ma in 1759 a so vita cambiò è u so ziu Firdinannu VI di Spagna morse è u so babbu diventò rè di Spagna cusì diventò rè di Sicilia, ma postu chì era assai ghjovanu è ùn avia micca interessu à regnà hà messu u putere in e mani di Bernardo Tanucci chì era quellu chì avia veramente u putere daretu à a figura di Firdinannu.

Ntô 1769 si maritau cu Maria Carolina d'Austria e idda puru rignava supra la figura di Firdinannu picchì iddu nun si primurava di lu guvernamentu dû regnu, prifirìa stari cu li so' amanti o simpricimenti jucari.
A so moglia era contru à Bernardu Tanucci cusì quandu ella hà avutu u so figliolu masciu è cum'è accunsentitu quandu ella avia avutu un figliolu masciu puderia piglià l'affari pulitichi dispose Tanucci in u 1777 è hà messu un so favuritu John Acton.
Iddu e Maria Carolina avìanu 18 figghi ma comu eranu re cunzirvaturi nun vaccinavanu li so figghi e tanti di chisti mureru di varruola, essennu chi setti arrivassiru a l'età adulta.
In u 1789 ci hè stata a rivuluzione francese è Firdinannu era totalmente contru à ella è à l'altri regni europei era totalmente contru à i rivoluzionari.
Ma Napulione invade a penisola di l'Italia è li piglia Napuli è si ritrova isulatu in Sicilia induve darà tuttu u putere à u so figliolu Franciscu.

Mentre regnava in Sicilia, Napulione hà messu u so cumpagnu Joaquim Murat cum'è rè di Napuli, ciò chì hà infuriatu Firdinannu assai infine in u 1815 Napulione hè statu sconfittu è pò vultà à Napuli in u 1815 essendu creatu u regnu dî dui Sicilî hè mortu in u 1725; Firdinannu seria ricurdatu tutta a so vita perchè malgradu esse rè ùn hà mai regnatu è hà sempre avutu persone per fà lu mentre ch'ellu ùn s'hè mai primuratu nè di u so pòpulu nè di nunda altru chè ellu stessu.

Catigurìa:Storia siciliana
Catigurìa:Sicilia
Catigurìa:Re siciliani
Catigurìa:Munarchìa
Catigurìa:Biografìi
Raùl Castro Ruz

thumb|Raul Castro.
**Raul Castro Ruz** frati di lu cchiù cèlibbri Fidel Castro, fu eliggiutu lu 24 di frivaru 2008 a prisidenti di Cubba. Participau cu Che Guevara, Camilo Cienfuegos e li àutri *barbudos* â rivuluzzioni cubbana.

Castro, Raul
Castro, Raul
Castro Ruz, Raul
Pulibbiu

**Pulibbiu** (**Πολύϐιος**)(abberi lu 203 a.C. - 120 a.C.) fu nu scritturi grecu canusciutu pi li sò *Stori* ntî 40 libbra, ca tratta di piríudo ntra lu 240 e lu 146 a.C.

Figghiu di Licorta, mèmmiru di la classi cuvirnanti greca, appi na aducazzioni militari e la sò attivitati pulítica si jittau supra lu mantinimentu di la nnipinnenza di la Liga achea. Comu a lu principali sustinituri di la pulítica di niutralitati ntî la verra di Roma contru Persiu di Macidonia, fu nu di li 1.000 ostaggi achei ca li rumani purtàrunu a Roma ntî lu 166 a.C. e arristanu ddà pi diciassett'anni. A Roma fu maistru di Scipioni Emilianu Africanu e fu ccu iddu ntî la campagna pi la cunquista di Cartàggini (149 a.C.), doppu la distruzzioni di Corintu (146 a.C.) fu ntî la Grecia, pi putiri fari ammigghiurari la tinta cundizzioni di la Grecia comu pruvincia rumana.

Doppu turnau arreri a Roma e si proccupau di studiari e scrivìu, ccu lonchi piríudi ampignati a viaggiari pi li paisi miditirranii. Doppu di la morti di Scipioni turnau ntî la Grecia, unni murìu.

## Ópiri

Pulibbiu fu unu di li primi sturiografi ca pruvau a prisintari la storia comu na seguenza di causi e effettu, la sò storia è appujata supra lu cundizziunamentu e supra li cunti di li veri tistimoni e pirsunaggi di li fatti.

Di li 40 libbra di li *Stori* ca scrivìu si nni sarvanu 5, di lu restu nn'avemu canuscenza pi Strabbuni.

Catigurìa:Littiratura greca antica
Catigurìa:Littiratura
Catigurìa:Biografìi
Catigurìa:Scrittura greci
Catigurìa:Grecia antica
Catigurìa:Stòrici greci
Catigurìa:Storia
Giacumu Liupardi

thumb|right|200px|Giacomo Leopardi

**Giacumu Liupardi** (Recanati 28 di giugnu 1798 - Nàpuli 14 di giugnu 1837) fu nu granni pueta talianu.

## Òpiri principali

* *Canti*
* *Operette morali*
* *Zibaldone di pensieri*
* *Discorso di un italiano intorno alla poesia romantica*
* *Discorso sopra lo stato presente dei costumi degli italiani*
* *Pensieri*
* *Epistolario*

Leopardi, Giacomo
Leopardi, Giacomo
Giaucchinu Rossini

**Gioachino Rossini** (Pesaru, 29 di frivaru 1792 – Pariggi, 13 di nuvèmmiru 1868) fu nu cèlibbri cumpusituri italianu. 

Tra li sò òpiri ci sunnu: *[[Il barbiere di Siviglia (Gioacchino Rossini)|Il barbiere di Siviglia]], [[La Gazza Ladra]], [[Guglielmo Tell]], [[L'Italiana in Algeri]], [[Semiramide]], [[il Turco in Italia]]*. 

Rossini, Gioachino
Menzi di trasportu

Lista dî menzi di trasportu:
## Menzi aeri
* Aeri
** ariupranu o *aèriu*
** ariustatu
** diriggìbbili
** elicòttiru
** girucòttiru o autogiru
** mongolfiera
** palluni ariustàticu
* Spazziali
** razzu
** space shuttle
** sonna spazziali
** vìculu spazziali

## Menzi navali
* 'n superfici
** aliscafu
** varca a vela
** canoa
** mmarcazzioni
** navi
** traghettu
* 'n mmirsioni
** batiscafu
** suttamarinu

## Menzi supra rutaia
* 'n superfici
** tram
*** tram articulatu o jumbotram
** trenu
*** trenu a Àuta Vilucità
*** trenu a livitazzioni magnètica
*** transrapid
*** locumutiva
*** carru ferruviariu merci
*** carrozza ferruviaria
** O-Bahn (autobus guidatu supra rutaia)
* Suttirranei
** metropulitana

## Menzi supra strata
* Tirrestri
** ambulanza
** autovìculi
*** autobus
**** autobus articulatu 
*** autocaravan
*** autovittura
*** autocarru
*** autotrenu
*** autoarticulatu
*** road train
*** rimorchiu
*** scolabus
*** semirimorchiu
*** autovìculu pi usu spiciali
** bicicletta
** cavaddu, cammeddu e àutri armali di soma
** carrozza
** filovìculi
** funiculari
** motocicletta

## Vuci currilati
* Trasportu pùbbricu
* Rota

Catigurìa:Menzi di trasportu
Trasportu pùbbricu

Câ sprissioni **trasportu pùbbricu** si ntenni lu nzemi dî menzi di trasportu e dî mudalità organizzativi chi cunzèntinu ê cittatini d'asircitari lu propiu drittu â mubbilitati sirvènnusi di menzi nun di pruprietà (ô cuntrariu dâ catigurìa dû trasportu privatu).

## Tipi di trasportu pùbbricu
* supra rutaia:
: trenu
: metropulitana
: tram
: funiculari
: ferruvìa

* supra strata
: Risciò
: autubussu
: filabussu
: taxi

* supra mari
: navi
: aliscafu
: vapurettu
: motonavi
: traghettu

* supra superfici vari
: hovercraft

* celu
: ariupranu
: elicòttiru
: diriggìbbili

## Vuci currilati
* Menzi di trasportu

Catigurìa:Trasporti
Canguru

Lu **canguru** è nu marsupiali dâ famigghia Macropodidae (chi signìfica ddi marsupiali chi nn'hannu li pedi granni). Particularmenti, stu tèrmini veni usatu pi discrìviri lu gèniri cchiù granni di sta famigghia e chi havi nu mossu nutèvuli di sautàrisi pi jìrisinni unni voli.  N'àutru aspettu nutèvuli è ca la matri si nni porta cu idda stissa lu picciriddu (lu cangurinu) ntra nu tipu di sacchittinu chi fa parti dû sò corpu (na carattirìstica cumuni e particulari di tutti li marsupiali).

## Lijami di fora
* The Kangaroo Genome Project nn'Australian National University  (pi ngrisi)

Catigurìa:Mammìfiri
Catigurìa:Australia
Trasportu di merci

Lu **trasportu di merci** voli diri lu trasfirimentu di beni tra un fabbricanti o vinnituri e un ricivituri. Pò èssiri effittuatu pi vari modi, li cui tipi principali sunnu:
*Trasportu via terra
**Trasportu ntirnazziunali supra gomma
**Trasportu nazziunali supra gomma
**Trasportu ferruviariu

*Trasportu navali

*Trasportu aèriu

e l'utilizzu abbituali di:
*ntirportu
*stazzioni ferruviari 
*porti
*ariuporti
Còdici dâ strata

Lu **còdici dâ strata** è un cumplessu di normi pruchiamati pi rigulari la circulazzioni stratali dî piduna, dî vìculi e di l'armali.

Ogni Statu difinisci lu cuntinutu e li mudalità d'attuazzioni di tali normi, 'n basi ô propiu ordinamentu nternu e a l'accordi ntirnazziunali.

## Lijami di fora
* Rifirimenti â Lex Iulia Municipalis
* Còdici dâ strata dû situo dû Ministeru dû Nternu
Statu

Lu **statu** è un ordinamentu giurìdicu pulìticu, chi duna lu putiri suvranu a nu ditirminatu tirritoriu e li soi suggetti. Di sòlitu iddu cumanna macari l'usu dî forzi armati, dî quali riteni nu drittu assulutu.

## Vuci currilati
* Cuvernu
* Nazziuni
* Stati dû munnu
* Formi di statu e formi di cuvernu (Drittu Custituzziunali)
* Mutamenti ntô tirritoriu dî Stati
* Paisi
* Putiri cintrali

* Statu fidirali

Catigurìa:Pulìtica
Francesco Guicciardini

**Francesco Guicciardini** (Firenzi, 6 di marzu 1483 - 22 di maju 1540) fu nu storiògrafu e nu statista talianu.

Guicciardini, Francesco
Guicciardini, Francesco
Giovanni Pico della Mirandola

thumb|300px|right|'''Giovanni Pico della Mirandola'''.
**Giovanni Pico della Mirandola** nascìu a Firrara lu 24 di frivaru di lu 1463 e murìu lu 17 di nuvèmmiru di lu 1494. Â curti di Lorenzu dei Medici, fu nu umanista e pinzaturi talianu, cèlibbri puru pi la sò eccizziunali mimoria.

Pico della Mirandola, Giovanni
Pico della Mirandola, Giovanni
Equazzioni diffirinziali

Li **equazzioni diffirinziali** sù equazzioni unni la ncògnita ca veni circata è na funzioni, di cui veni data n'equazzioni chi duna nu liami tra la funzioni stissa e li sò dirivati.

Assai ô spissu pì arrisòrviri st'equazioni, s'usanu li pruprità dê funzioni espuninziali. La parti dâ matimàtica ca studìa l'equazzioni espuninziali è l' anàlisi 

Pi esempiu l'equazzioni diffirinziali:

y*=-y</math>

havi comu soluzzioni 

<math>a\sin x+b\cos x</math>

cu *a* e *b'' paramitri chi si ponnu scègghiri a piaciri o a sicunna si certi cunnizzioni inizziali sunnu dati.

Catigurìa:Matimàtica
Anàlisi (matimàtica)

L' **Anàlisi** è dda parti dâ matimàtica ca studìa comu sù fatti li funzioni e li seri. Pì fari chistu l'anàlisi usa lu càrculu diffirinziali, lìmiti e ntigrali.

## Talia puru

*Tiurema dâ funzioni mplicita

Catigurìa:Matimàtica
John Grisham

[thumb|right|John Grisham ntô [2008]]
**John Grisham** (Jonesboro, 8 di frivaru 1955) è nu scritturi statunitensi di *legal thriller*.

## Biografìa
Secunnu di cincu frati, Grisham nascìu ntî lu 1955 a Jonesboro, Arkansas, ntî na nurmali famigghia di lu sud. Sò patri travagghiau comu upiraiu èdili e cultivaturi di cutuni. Doppu avìrisi spustatu spissu, la famigghia si jiu a trasfiriri ntî lu 1967 ntî la nica citati di Southaven, Mississippi.

Cunzigghiatu di la matri, lu picciottu Grisham addivinìu nu granni litturi, anfruinzatu 'n manera particulari di lu travagghiu di John Steinbeck, ca cci piacìa pi la sò chiarizza.

Ntî lu mentri ca studiava a la Mississippi State University, Grisham accuminciau a scrìviri nu diariu, na cosa ca appressu lu ajutau assai ntî li sò attività criativi. Doppu ca si pigghiau la lauria 'n liggi ntî lu 1981, jiu a fari l'avvucatu a Southaven pi quasi nu dicenniu.

Ntî lu 1983 vinni aliggiutu pi li Dimucratici a la Càmmira di li Rapprisintanti di lu Mississippi, unni arresta nzinu a lu 1990 cuntinuannu sempri lu sò travagghiu di avvucatu. Ntî lu sò tempu lìbbiru, e comu hobby, Grisham accuminciau a scrìviri lu sò primu rumanzu, unni si jia spummintannu chi cosa avissi succiudutu si lu patri di na carusa viulintata avissi jutu ad ammazzari li sò aggrissuri. Ntî lu 1987, doppu tri anni di travagghiu, la sò prima òpira, *A Time to Kill* (*Nu tempu d'ammazzari*), vinni finuta. Prima fu rifiutata di diversi editura, appui, a la fini, vinni accittata di la Wynwood Press, ca la pubbricau ntî lu giugnu 1988 ccu na tiratura di suli 5.000 copii.

Quannu finìu di scrìviri *A time to kill*, Grisham accuminciau sùbbitu nu novu rumanzu. *Lu clienti* fu lu settimu rumanzu cchiù vinnutu di lu 1991. La rivista statunitensi Publishers Weekly addichiarau Grisham: "Lu scritturi cchiossai vinnutu di l'anni nuvantini", ccu nu tutali di 60.742.289 copii.

Li sò rumanzi sunnu diciuti *legal thriller*, pìgghianu assai di la sò spirienza di avvucatu e hannu statu uggettu d'assai virsioni cinimatogràfichi.

## Libbra scrivuti di John Grisham
* *A Time to Kill*
* *The Firm*
* *The Pelican Brief*
* *The Client*
* *The Chamber*
* *The Rainmaker*
* *The Runaway Jury*
* *The Partner*
* *The Street Lawyer*
* *The Testament*
* *The Brethren*
* *A Painted House*
* *Skipping Christmas*
* *The Summons*
* *The King of Torts*
* *Bleachers*
* *The Last Juror*
* *The Broker*

Grisham, John
Grisham, John
Grisham, John
Dan Brown

thumb|right|150px|Dan Brown

**Dan Brown** (Exeter, 22 di giugnu 1964) è nu scritturi statunitensi di thriller. Lu sò rumanzu di cchiossai successu è *[[Lu Còdici Da Vinci]]*.

## Biografìa
Primu di tri figghi, Brown criscìu ad Exeter, ntî lu New Hampshire. Sò patri Richard anzignava matimàtica a la Phillips Exeter Academy e scrissi certiduni testi sculastici supra st'argumentu. La matri di Brown, Connie, era na musicista prufissiunista.

Brown appi n'aducazzioni cristiana e iddu ccu li sò frati jìanu a la Phillips Exeter Academy. Accapati sti studi ntî lu 1982, Brown si iscrissi a lu Amherst College, unni fu mèmmiru di la cunfraternita "Psi Upsilon" e si lauriau ntî lu 1986.

Si trasferìu a Hollywood pi jiri a fari na carrera di cantanti-auturi e pianista. Di sta sò carrera arrèstanu quattru CD. Lassau Hollywood pi studiari storia di l'arte all'Univirsitati di Siviglia, a la Spagna, unni accuminciau a studiari siriamenti li òpiri di Liunardu da Vinci.

Ntî lu 1993 turnau arreri a lu New Hampshire, p'anzignari anglisi a la Phillips Exeter e a la Lincoln Akerman School. Ntî lu 1994, ntî lu mentri di na vacanza a Tahiti, liggìu nu rumanzu di Sidney Sheldon e potti capiri di putiri fari quarcosa di megghiu. Ntî lu 1995 scrissi nu rumanzu anzèmmula ccu sò mugghieri ccu lu tìtulu *187 Men to Avoid: A Guide for the Romantically Frustrated Woman* e ntî lu 1996 lassau lu travagghiu di anzignanti p'accuminciari la sò carrera di scritturi a tempu chinu.

Brown s'antaressa 'n manera particulari di femminìsimu stremu ca spissu scunfina ntî na visioni misandra di la storia e di la sucità, tutti cosi ca si ponnu attruvari spissu ntî li sò rumanzi, e ca sunnu assai prubbabbirmenti lu sicretu di lu sò successu cummirciali. Attuarmenti sta a Rye, ntî lu New Hampshire. Blythe, sò mugghieri è na storica di l'arte e na pittrici, ca lu ajuta ntî li sò ricerchi.

## Vuci cunzigghiati
* *[[Lu Còdici Da Vinci]]*

Brown, Dan
Brown, Dan
Brown, Dan
Hollywood

**Hollywood** è na lucalità dû tirritoriu di Los Angeles, 'n California, cèlibbri pi essiri cunsidiratu ntî tuttu lu munnu comu la capitali dû`cìnima, a causa di cchiù granni casi di pruduzzioni miricani chi sunnu nstallati ddà.

La cità è scigghiuta puru comu risidenza di assai star ntirnazziunali dû cìnima, e pi chistu havi li villi tra li cchiù lussuosi dû munnu.

Catigurìa:Cìnima
Catigurìa:Stati Uniti
Astroluggìa

L**astroluggìa** (dû grecu: αστρολογία = άστρον + λ ό γ ο ς «discursu dî stiddi») è na pràtica divinatòria antica. Anticamenti l'astroluggìa havìa nu statutu sìmili a chiddu di na scienza e si cunfunnìa cu l'astronumìa. Cu l'affirmàrisi dû mètudu scientìficu e dâ fìsica muderna, grazzi ê scinziati dû Rinascimentu comu Galileu, l'astroluggìa divintau na pràtica sempri cchiù marginalizzata. Òi l'astroluggìa è assai diffusa comu curiusità ntî l'ùrtimi pàggini dî giurnali sittimanali o minsili.

Catigurìa:Sucità
Crita

**Creta** (*Περιφέρεια Κρήτης* ; Κρήτη, *Kriti* 'n grecu mudernu, "Krētē" 'n grecu anticu), o **Crita** è na riggiuna dâ Grecia di li 13 piriferìi.

## Giografìa
Tra lu mari Eggeu e lu Miditirràniu orientali, è l'ìsula cchiù granni dâ Grecia (8&nbsp;261 km²) e, tra chiddi dû Miditirràniu, è la quinta pi grannizza. Custituisci macari una di le 13 riggiuni amministrativi di cumu è spartuta la Grecia. La cità cchiù mpurtanti di l'ìsula è Iraklion.

## Talìa puru
* Priniàs

Catigurìa:Ìsuli dâ Grecia
Catigurìa:Riggiuna dâ Grecia
Castigghia

Lu **Regnu di Castigghia** era d'urìggini na cuntìa chi dipinnìa dû **[[Regnu di León]]**, di cui si staccau duranti lu undicèsimu sèculu p'addivintari nu regnu nnipinnenti. Cchiù tardu, si unìu cu àutri regni limìtrofi. Oi nun asisti cchiùi, facennu parti dû **[[Spagna|Regnu di Spagna]]**. Lu tirritoriu currisponni apprussimativamenti all'attuali cumunità autònumi di Castiglia-La Mancia e di Castigghia e León.

## Giografìa

Lu sò tirritoriu currispunni, apprussimativamenti, ê siquenti pruvinci attuali dâ Spagna, (dû norti ô sud):
* Santander
* Burgos
* Logroño
* Soria
* Segovia
* Ávila
* Palencia
* Valladolid
* Madrid
* Toledo
* Guadalajara
* Cuenca e l'ària attornu a Utiel e Requena, chi attualmenti s'attròvanu ô nternu dâ  Cumunitati Valenciana
* Ciudad Real

## Storia

Catigurìa:Spagna
Sunetti di Shakespeare

thumb|250px|Fruntispizziu dî Sunetti

Li **sunetti di [[William Shakespeare]]**, fannu parti di n'òpira puètica dû littiratu ngrisi cèlibbri chi cumprènninu 154 sunetti furmati di tri quartini e un disticu pi nu tutali di 14 versi ognunu.

## Temi
Prubabbirmenti Shakespeare scrissi li soi sunetti a partiri di l'anni 90 dû sèculu XVI doppu ca na pidèmia fici chiùdiri tutti li tiatri di Londra ma foru pubbricati sulu ntô 1609. Li primi 126 sunnu ndrizzati a nu giòvani omu. l'àutri sunnu ndrizzati a na nun idintificata *Dark Lady* (fìmmina bruna); attraversu la rilazzioni tra lu pueta e sta fìmmina l'auturi sviluppa nnî soi sunetti li temi cchiù disparati chi si nni vannu dâ morti a l'amicizzia.

S'attròvanu certi puisìi chi nun s'accòrdanu chî temi usuali dû sunettu di stu pirìudu. P'asempiu, cu *My Mistress' Eyes are nothing like the Sun* (Nùmiru 130: L'occhi dâ bedda mia nun sunnu com'u suli), l'auturi sviluppa na pulèmica versu li pueti dû gèniri petrarchiscu, li quali àmanu na fìmmina nun riali, dâ quali cu fàusi paraguna vennu saggirati l'aspetti pusitivi. Chissu rapprisenta n'asempiu tìpicu di comu lu pueta usa lu tema di l'amuri pi sviluppari n'àutru tema, sia la pulìtica o sia la misirìa dâ vita umana.

## Asempiu dî versi
Sta scelta di versi foru traduciuti di Renzu Porcelli.

### Sunettu 60
:Comu l'unni ntâ riva lesti avànzanu, 
:'ccussi li minuti nostri lesti cùrrinu;
:e l'unu appressu a l'àutru misi 'n fila
:ncontru a fini cu affannu si nni vannu.
:Trasi lu nutricu ntô regnu di l'arba,
:a quattru pedi crisci, ma la cuddata
:cci leva la luci scurrannu la so gloria
:e si ripigghia soccu cci avìa datu.
:Lu tempu signa 'n giuvintù li chirlanni
:di ciuri e scava li surchi a la biddizza,
:agghiutti dâ natura li fogghi tènnari
:picchì nenti risisti a la so fàuci.
:Ma lu me versu arresta a lodi tua
:pi lu futuru, sfidannu dda manu.

### Sunettu 61
:È pâ to vogghia si ntâ notti scura
:la to fiura mi grapi li pirneddi?
:Pû to disìu si rumpi lu me sonnu
:e n'ùmmira di mia si pigghia jocu?
:Tantu di tia luntanu la to arma
:pi spiàrimi ammutti ncontru a mia,
:pi scuvari li vriogni e la vilitati:
:civu e sustanza dâ to gilusìa?
:Accussì granni nun è lu to amuri,
:è lu me amuri chi mi grapi l'occhi,
:è iddu chi mi leva lu riposu
:facènnusi vardianu a dannu meu.
:Vigghiu pi tia e tu vigghianti stai
:di mia luntanu e troppu a ciancu d'àutri.

### Sunettu 121
:È megghiu pàriri o èssiri vili
:si quannu vili nun sì, sì cunnunnatu 
:e perdi lu giustu piaciri pi curpa 
:dî taliati dâ genti, e no di soccu
:senti ntô pettu. Picchì l'occhi trùbbuli
:fàusi salùtanu lu me sangu càuru
:o pâ me dibbulizza la spia cchiù dèbbuli
:soccu pusseru di megghiu mi spreggia?
:No, sugnu soccu sugnu, e cu mi ncurpa
:di li me abbusi, va cuntannu li soi.
:Sulu iddi sù torti, iò sugnu drittu
:e li so pinzeri lordi nun mi nfànganu.
:A menu chi sintènzianu sta règula:
:ogni omu è tintu e ntô so mali campa.

## Rifirimenti
* *A Sicilian Shakespeare: A bilingual edition of all his sonnets* (2001), traduciuti di Renzu Porcelli, Legas (n'edizzioni bilingui).

Catigurìa:Littiratura
Catigurìa:Regnu Unitu
Catigurìa:Libbra
Tàvula crunulòggica di scritti antichi 'n sicilianu

Sta lista ammustra li tìtuli di certi di li cchiù vecchi ducumenti scritti pi sicilianu.


 

## Rifirimenti
* Arba Sicula vulumi 4/5 (1983)

## Lijami di fora
* Ducumenti siciliani antichi
* La Vita di nostru Signuri Gesù Cristu descritta in canzuni siciliani  ( 'n missinisi dû 1736)

Catigurìa:Sicilianu anticu
Catigurìa:Storia siciliana
Catigurìa:Littiratura siciliana
Mittìrisi 'n cacaticchiu

**Mittìrisi 'n cacaticchiu** è na sprissioni siciliana chi si usa, p'asempiu, quannu na giuvina (na signurina) si senta cacòcciula, pritinnennu di n'etati supiruiri dâ soa.

Camilleri scrivi ca sta sprissioni è d'urìggini greca. 

Giarrizzu scrivi ca la palora «cacaticchiu» veni di «cacatu», ca signìfica:  vanitusu.  Sta palora veni dû grecu: *Kaukhetès*, chi signìfica: vapparusu; vuccazzaru; vantaloru; fanfaruni, eccetra.   Cuntinua ca l'usu di sta palora fa rifirenna â mancanza di sirietà di l'èssiri vanitusu e chinu d'ariazza. 

Spissu ntê soi puisìi, lu pueta grecu, Saffu cazzìa sò figghia, Clèidi, pi sintìrisi cacòcciula e di pritènniri troppu, nzumma, di mittìrisi 'n cacaticchiu.

N'asempiu:
:Testa leggia,
:ti metti 'n cacaticchiu pi n'aneddu!

Piccittu porta sta sprissioni macari ntrô sò vucabbulariu, cû stissu senzu:  dàrisi troppu arii. 

## Rifirimenti


Catigurìa:Sprissioni siciliani
Domu di Murriali

Lu **Domu di Murriali** è cirtamenti la cresia cchiù canusciuta e chi richiama cchiù forasteri. Si dici ca *cu va a [[Palermu]] e nun va a [[Murriali]], si nni parti di sceccu e si nni torna d'armali*.

Comu la Catridali di Palermu e di Cifalù, la so custrizzioni abbeni grazzi nu suvranu nurmannu:  Gugghiermu II, dittu lu Bonu.

Lu travagghiu dû tempiu accuminzau ntô 1172 e doppu sulu quattru anni lu travagghiu si tirminau, puru siddu la custrizzioni di nu granni tempiu nun finisci mai. Pi la porta n bronzu, lu re cumannau lu travagghiu a Bonannu Pisanu, chi ci la mannau di Pisa tra lu 1185 e lu 1186.

Lu tempiu murrialisi ammustra diversi stili pû fattu, tra tanti, ca sparti di travagghiatura taliani e siciliani, d'urìggini cc'èranu maistri musurmani.  Di straurdinaria mpurtanza sunnu li musaici, chi òccupanu n'aria di 7.584 mq.  Rapprisèntanu na vera attrazzioni artìstica chi raccunta cu mmàggini suggistivi la storia dû cristianèsimu, tra cui si vidi fatti di l'anticu tistamentu, la vita di Cristu, l'Atti di l'apòstuli e lu triunfu d'Angeli e Santi.

 

Trasennu la catridali, si vidi la figura di Cristu e â manu manca nu libbru câ scrittura 'n grecu e latinu:  
*Ju sunnu la luci dû munnu, chi sequi a mia nun va ô scuru funnu.

Sta figura è vinirata dû pòpulu e hà trasutu la lingua comu pruverbu.  Sidd'unu [[mittìrisi 'n cacaticchiu|si metti 'n cacaticchiu]], si dici d'iddu:  *E ch'è lu Patri Eternu di Murriali?*.

<br clear=all>

== Rifirimenti ==
* [[Sarvaturi Camilleri]] (1998) *Vocabolario Italiano Siciliano'', Edizioni Greco, Catania.

Catigurìa:Architittura di Sicilia
Petru III d'Aragona

**Petru III d'Aragona**, mintuvatu **Lu Granni** (1239 – 2 di nuvèmmiru 1285), fu nu re dô Regnu di Sicilia cu lu nomu di **Petru I di Sicilia** pì tri anni, di lu 1282 a lu 1285.

## Urìggini
Figghiu di lu re d'Aragona Jàcumu I d'Aragona e dâ principissa unghiresi Julanna d'Unghirìa, figghia di lu re di Unghirìa, Annirea II d'Unghirìa e di la principissa di Custantinòpuli, Julanna de Courtenay.

## Curiusitati
Ntî la Divina Cummèdia, Danti Alighieri cita Petru III, ntô Cantu sèttimu di lu Purgatòriu, ncuntrànnulu anzemi a li sò figghi Arfunzu III d'Aragona e Jàcumu II di Aragona, Carlu d'Angiò e Filippu III di Franza, fora dê canceddi di lu Purgatòriu, ntî la Vadduzza di li Prìncipi dû Antipurgatòriu, pì lu ncissanti cummattimentu ca li uppuniu, anzemi a l'àutri re di iddu cunziddirati curpèvuli pì la sdisastrusa situazzioni pulìtica ntî l'Auropa dô sèculu XIII.

## Discinnenza

Petru e Custanza àppiru sei figghi:
* Alfonzu III d'Aragona, diciutu "lu Libbirali", fu re di Aragona; 
* Jàcumu II d'Aragona, diciutu "lu Justu", fu re di Sicilia e re di Aragona;
* Isabbella d'Aragona, diciuta "la Santa", fu riggina di Portujaddu;
* Fidiricu III d'Aragona o Fidiricu II di Sicilia, fu re di Sicilia e re dû Regnu di Trinacria
* Viulanti d'Aragona, maritata ntô 1297 cù Rubbertu d'Angiò;
* Petru, prìncipi d'Aragona e di Sicilia.

Catigurìa:Storia siciliana
Catigurìa:Sicilia
Catigurìa:Re siciliani
Catigurìa:Munarchìa
Catigurìa:Biografìi
Eloru

**Eloru** (*Έλωρος* n grecu e *Helorus* n latinu) è nu situ archeologgicu vicinu Notu, n'facci ô mari Ioniu 'n pruvincia di Sarausa, a fuci dû ciumi Tellaru 

## Storia
La cità fu funnata di culòni curinzi ntô VII seculu a.C., supra la strata chi mittìa ^'n cumunicazzioni Sarausa cu Kamarina e Gela. 

Ntô 493 a.C., lu tirannu di Gela Ippocrati battiu li sarausani. Fici parti dî cunquisti rumani, e ristau fiurenti puru 'n èbbica bizzantina, nzinu all'inavasioni àrabba.

## Talìa puru

*Villa rumana dû Tellaru

Catigurìa:Archioluggìa
Catigurìa:Storia siciliana
Davidi Baioccu

**Davidi Baioccu** (o *Davide Baiocco* n talianu) è nu jucaturi di càuciu natu a Peruggia. È lu capitanu dô Calcio Catania. Iddu signau 3 gol n seri A.

Catigurìa:Biografìi
Catigurìa:Cauciu talianu
Megara Hyblaea

thumb|400px|Lu situ di Megara Hyblea.
**Megara Hyblaea** è u nomu di n'antica culonia greca 'n Sicilia; s'attrova nnê vicinanzi di Augusta. U so nomu veni dû re sìculu Ibbluni di Pantàlica.

## Funnazziuni

Fu funnata nnô 728 a.C. dî culunizzatura megarisi ca s'avìanu stabbilutu 'n pricidenza ammeri *Τρώτιλον* (*Trotilon*) - oji chiamatu Brùculi - juncennu macari finu a Lintini e a Thapsos. 

Tucididi dissi ca fu funnata di l'icista Lamis, ca pruvinìa di *[[Megara Nisea]]*. Sicunnu a tradizziuni, u funnaturi uttinnìu a terra unni putiri fari arrisèdiri a culonia dû re sìculu Ibbluni e pi dìrici grazzi chiamau a cità nova comu "Mègara Ibblea".
Centu anni doppu, l'ibblei jeru pi circari n'autru postu unnu putiri campari tranquilli, pi chissu funnaru Selinunti.

## Storia dâ cità
Mègara Ibblea nun apparìa comu na cità mpurtanti, ne câ so pusizziuni nni trajìu vantaggi. Vinni nfatti distrujuta di Giruni nnô 481 a.C.. Nnâ spidizziuni atinisi contra a Saragusa (415-413 a.C.), Làmacu prupunìu di fàrila addivintari a basi di l'esèrcitu atinisi; ma a so pruposta nun vinni accugghiuta nzinu a quannu i saragusani stissi nun a furtificaru. 
Nnô 309 a.C. fu furtificata n'autra vota.

Duranti a sicunna guerra pùnica vinni distrujuta dî truppi dû cùnzuli Marcu Claudiu Marcellu ca jìa a 'ssidiari Saragusa. La cità nun fu cchiù ricustrujuta.

Sicunnu cirtuni autura, chista fu a cità ca fici nàsciri u cummidiògrafu Epicarmu. 

## Bibbliugrafìa
*Paolo Orsi in *Monumenti dei Lincei* (1891), i. 689-950; e *Atti del congresso delle scienze storiche*, v. 1 81 (Roma, 1904).
*Coarelli-Torelli, *Guida archeologica della Sicilia*, (Bari, 2000)
*Vallet-Villard-Auberson, ''Guide de Megara Hyblaea, (Roma, 1983)

## Lijami di fora
*Articolo: "Megara Iblea, nascita di na culonia"
*Scheda sul sito

## Vuci Cunzigghiati
* Tiògnidi

Catigurìa:Archioluggìa
Catigurìa:Storia siciliana
Vucali mòbbili

Ntâ lingua siciliana lu cuncettu dî *'vucali mòbbili* rifirisci ê vucali «e» e «o» chi hannu na carattirìstica siciliana spiciali:  chidda di canciàrisi, rispittivamenti 'n «i» e «u», ogni vota ca na palora perdi l'accentu tònicu.  Sta trasfurmazzioni pò succèdiri p'ogni elementu grammaticali:  sustantivi, aggittivi, verbi, avverbi, eccetra.

## Asempi
:veru - virità (viritati)
:cottu - cuttura
:sola - suletta
:testa - tistardu
:ventu - vintagghiu
:sonnu - sunnari
:coru - curista
:lettu - littinu
:pena - piniari
:bannera - bannirola
:addevu - addivari
:tronu - truniari
:frenu - frinari
:volu - vulari
:sonu - sunari
:chesa - chisiudda

## Rifirimenti
* Sarvaturi Camilleri, *Vocabolario Italiano Siciliano* (1998), Edizioni Greco.

Catigurìa:Lingua siciliana
Marzu 2008

**[[1 di marzu]], sabbutudìa**
*Sanremu - Lu 58èsimu festival dâ canzuni italiana, cunnuttu di Pippu Baudu si chiudìu.
----
**[[2 di marzu]], duminicadìa**
*Mosca: Pi l'elizzioni dû novu prisidenti dâ Russia, lu candidatu dû cuvèrnu, Dimitri Medvedev vincìu ô primu turnu cu circa lu 68% di voti.
*Gaza: Cummattimenti massivi fannu dicini di morti tra li cummattenti di Hamas ma puru tra li civili dî campi di rifuggiati palistinisi

----
**[[3 di marzu]], lunidìa**
*Lu cantanti d'òpira sicilianu Giuseppi Di Stefanu murìu. Avìa 86 anni. S'arricodanu di iddu l'òpiri cantati 'n coppia cu Maria Callas
----
**[[5 di marzu]], mercuridìa**
*Gerusalemmi: N'attintatu kamikazi fa 8 morti ntî na scola talmudica israeliana.
----
**[[6 di marzu]], jovidìa**
*Madrid: N'attintatu di l'ETA â viggìlia di l'elizzioni liggislativi spagnoli fa nu mortu.

----
**[[9 di marzu]], duminicadìa**
*Guyana francisi: L'ESA arriniscìu lu lanciu dû *Jules Vernes* nu  cargu pi lu rifurnimentu 'n vìviri e acqua pâ stazzioni spazziali ntirnazziunali.
----
**[[15 di marzu]], sabbutudìa**
*Tirana: N'arsinali â pirifirìa dâ cità albanisi scoppiau criannu pànicu tra la pupulazzioni. Si cuntanu armenu 6 morti e 250 firiti.

----
**[[16 di marzu]], duminicadìa**
*Melbourne: Lewis Hamilton vincìu lu GP d'Australia di Formula 1. Li Ferrari di Kimi Raikkonen e di Felipe Massa s'àppiru a ritirari.

----
**[[17 di marzu]], lunidìa**
*Lampidusa: Tra ieri e òi li sbarchi di clannistini ripigghiaru, cu l'arrivu di circa 450 extracumunitari.
----

**[[21 di marzu]], venniridìa**
*Mazzara: Nu pischirècciu attruvau ntô Canali di Sicilia a 450 metri sutta lu mari na dicina di ànfuri antichi e àutri riperti lìgnei. Na dicina d'anni fa n'autru peschirecciu di Mazzara avìa piscatu lu cèlibbri Sàtiru danzanti.
----
**[[31 di marzu]], lunidìa**
*Milanu: La cità dâ Lummardìa fu scigghiuta pi uspitari l'esposizzioni univirsali dû 2015
----

## Viditi puru
* Frivaru 2008
* Aprili 2008
* 2008

Catigurìa:Marzu
Catigurìa:Nutizzî
Catigurìa:2008
Catigurìa:Abbinimenti
Groucho Marx

**Julius Henry Marks**, nomu d'arti di **Groucho Marx** (Nova Jorca, 2 di uttùviru 1890 – Los Angeles, 19 di austu 1977) fu n'atturi e còmicu miricanu. Terzu dî cincu Frati Marx, cu cui ricitau 'n numirusi film còmici di successu tra l'anni '20 e '40, fu nutatu poi ô granni pùbbricu miricanu macari pâ sò cunnuzzioni dû *show* radiufònicu e televisivu *You Bet Your Life*. La figura dû sò pirsunaggiu (ucchiali, baffi e sicarru) addivintau na mmàggini assai canusciuta pi tuttu lu munnu, e cu tempu, na caricatura vera.

## Vuci currilati
* Frati Marx

Marx, Groucho
Marx, Groucho
Dimitri Medvedev

**Dimitri Medvedev** (14 di sittèmmiru 1965) urigginariu di San Pietruburgu. Già primu ministru dâ Fidirazzioni Russa sutta lu secunnu mannatu di Vladimir Putin, Dimitri Medvedev fu eliggiutu lu 2 di marzu 2008 â prisidenza dâ Russia unni stesi nzinu ô 2012.

Medvedev
Medvedev, Dimitri
Konstantin Cernienko

**Konstantin Cernienko** (24 di sittèmmiru 1911 – 10 di marzu 1985) fu sicritariu ginirali dû partitu cumunista di l'Unioni Suviètica pi tanticchedda cchiossai di n'annu. Lu 13 di frivaru dû 1984 succidìu a Yuri Andropov.

Cernienko
Cernienko, Konstantin
Cernienko, Konstantin
Yuri Andropov

thumb|Andropov (1974)
**Yuri Andropov** (15 di giugnu 1914 – 9 di frivaru 1984) fu sicritariu ginirali dû partitu cumunista di l'Unioni Suviètica pi tanticchedda cchiossai di n'annu. Lû 12 di nuvèmmiru dû 1982 succidìu a Leonid Breznev.

Andropov
Andropov, Yuri
Andropov, Yuri
Svevia

La **Svevia** (n tudiscu: *Schwaben* o *Schwabenland*) è na riggiuni stòrica e linguìstica dâ Girmania.

La majur parti dâ riggiuni stòrica dâ Svevia fa oi parti dû Baden-Württemberg (lu statu stòricu dûl Württemberg e la pruvincia di Hohenzollern).

La riggiuni linguìstica cumprenni li zoni n cui veni parratu lu tudiscu alimannu e cchiù prupriamenti chiddi n cui veni parratu lu *Schwäbisch*, lu svevu.

## Storia
### Li Suebbi
2000 anni fa li Suebbi o Suevi èranu pòpulu girmànicu d'urìggini di na zona vicinu ô Mari Bàlticu. L'Alimanni foru cuvirnati di re nnipinnenti pi tuttu li sèculi IV e V.

### Lu Ducatu di Svevia
La Svevia addivintau nu ducatu sutta lu regnu dî Franchi ntô 496, n sèquitu â cummattimentu di Tolbiac. La Svevia fu unu dîi ducati d'urìggini dâ Francia livanti, lu Sacru Rumanu Mperu comu poi si sviluppò ntê sèculi IX e X. Li Hohenstaufen (la dinastìa di Fidiricu Barbarossa chi era lu nannu di Fidiricu II di Hohenstaufen, o Fidiricu I di Sicilia), cuvirnaru lu Sacru Rumanu Mperu ntê sèculi XII e XIII. Curradinu di Hohenstaufen era l'ùrtimu Hohenstaufen dû 29 di uttùviru 1268, e lu ducatu vinni spartutu.

## Svevi cèlibbri
* Fidiricu Barbarossa (Mpiraturi dû Sacru Rumanu Mperu)
* Fidiricu II di Hohenstaufen, o Fidiricu I di Sicilia 
* Johann Georg Faust (prutagunista di racconti e drammi)
* Johannes Kepler (astrònumu e matimàticu)
* Friedrich Schiller (stòricu e scritturi)
* Rudolf Diesel (mminturi)
* Robert Bosch (mminturi)
* Carl Benz (inventore)
* Nikolaus August Otto (mminturi)
* Felix Wankel (mminturi)
* Erwin Rommel (ginirali dâ Secunna guerra munniali)
* Roland Emmerich (riggista)
* Jürgen Klinsmann (jucaturi di palluni)
* Albert Einstein (fìsicu)
* Hermann Hesse (pueta, scritturi, Premiu Nobel pâ Littiratura ntô 1946)
* Roland Asch (pilota)

Catigurìa:Storia europea
Giuseppi Di Stefanu

thumb|Giuseppe Di Stefano (1983).

**Giuseppi Di Stefanu** (24 di giugnettu 1921 – 2 di marzu 2008) fu nu cèlibbri cantanti d'òpira. Urigginariu dâ Motta, 'n pruvincia di Catania, ntâ Sicilia fu attivu supratuttu ntî l'anni '50 quannu si esibbiva cu produzzioni mpurtanti ô cantu di Maria Callas.

Di Stefanu, Giuseppi
Di Stefanu, Giuseppi
Di Stefanu, Giuseppi
Straggi di Bronti

La **Straggi di Bronti** fu  nu eccidiu di civili, fattu a Bronti (CT) di li truppi garibbaldini cumannati di Ninu Bixiu, ntî l'austu di lu 1860.

## Li «fatti di Bronti»

Doppu lu svarcu di li *[[cammisi russi]]* e la succissiva libbirazzioni, ntî l'hinterland sicilianu s'avìanu addumatu assai spiranzi di riscattu suciali pi parti, cchiossai, di la media burghisìa e di li classi cchiù pòviri. A Bronti, a li pedi di lu Mungibbeddu, lu cuntrastue era assai ntra li sustinitura di la britannica Ducìa di Nelson, annincati "ducali", e li "cumunisti" di pinzeru sucialista e libbirali, cumannati di l'avvucatu Nicolò Lombardo.

Lu 2 di austu a lu malustari pupulari si agghiuncèru diversi àutri genti ca vinìanu di li paisi a lu cantu e scuppiau la rivota pupulari.

Fu accusì ca vìnniru anciammati dicini di casi, lu tiatru e l’archiviu cumunali. Accuminciau na caccia a l'omu e cci foru sìdici morti ntra nòbbili, ufficiali e civili, prima ca la rivota s'astutassi.

Pi purtari arreri l'òrdini juncìu nu battagghiuni di garibbaldini sutta lu cumannu di Ninu Bixiu. Li critici pigghiaru stu fattu comu la virifica di parti di Garibbaldi d'addifènniri li ntiressi di li Anglisi, ca avìanu ajutatu li cammisi russi.
Quannu Bixiu accuminciau la sò ndàggini supra li fatti succiuduti grossa parti di li rispunsabbili avìanu jutu ad àutri banni, mentri certiduni ufficiali cugghieru l'uccasioni pi accusari l'avvirsari pulìtici. L'avvucatu Nicolò Lombardo vinni ingiustamenti annincatu comu cumannati di rivota senza ca cc'èranu provi contru a iddu.

Lu tribbunali mistu di verra ntî nu prucessu ca durau cchiù picca di quattru uri judicau 150 pirsuni e cunnannau a la morti Nicolò Lombardo, anzèmmula ad àutri quattru pirsuni: Nunzio Ciraldo Fraiunco, Nunzio Longi Longhitano, Nunzio Nunno Spitaleri, Nunzio Samperi. La sintenza vinni sicuta tràmiti la fucilazzioni lu 10 di austu, a l'agghiurnari.

## Lijami di fora
* L'eccidiu di Bronti, di agora.it
* L'eccidiu di Bronti, da Brigantaggio.net
* Ricustruzzioni stòrica e pruclami urigginali, di Bronteinsieme.it
* Ricinzioni di lu film di Vancini, da Paleokastro.it

Catigurìa:Storia siciliana
Assèdiu rumanu di Sarausa

[thumb|right|300px|L'assèdiu di Sarausa e li specchi ustori di [Archimedi contru li navi rumani]]
L**'assèdiu di Sarausa**, si rifirisci a l'assèdiu fattu dê truppi rumani di Marcellu a la cità di Sarausa ntô 212 a.C.
## Vicenni stòrichi
Ntô menti dû regnu di Gerone II, tra Roma e Sarausa vinni firmatu nu trattatu di paci, ca garantìa a la cità siciliana paci e pruspiritati pi longu tempu. Pirò, â morti di Gerone II, pigghiò lu sò postu pi guida dâ cità sò niputi Girònimu. Chistu avìa chìnnici anni e, nun essennu ancora priparatu p'affruntari li scigghiuti pulitichi cchiù giusti, fici lu gravi arrori di strògghiri pi sùbbitu lu trattatu chî rumani e fici l'alliaza chê Cartagginisi. Girònimu, pirò, murìu nta na cuspirazzioni pi manu di Dinòmini. Pigghiau lu puteri accussi Adranodoru ca lu mantenni pi picca tempu, pi appoi lassàrilu  facènnusi numinari Ginirali. Â difisa dâ citati traseru accussì li dui frati Ippocrati ed Epicidi . Câ rumputa dô trattatu, lu Sinatu rumanu votau pi fàricci la guerra a Sarausa. Lu cumannu pi cunquistari la citati vinni datu ô cònsuli Marcellu chi cu nu bonu nùmmiru di forzi di terra e mari, assidiau la cità. 

Ntô mentri di l'assèdiu, Ippocrati addumannau rinforzi ê cartagginisi e agghiri Eraclea Minoa appi quarchi vittoria contru a li rumani; Epicidi, anveci, si stetti a Sarausa e, nzinu a l'ùrtimu mumentu e l'ùrtima forza c'avìa, addifinnìu la sò cità.

Catigurìa:Sicilia
Catigurìa:Storia
Jacques Offenbach

**Jacques Offenbach** (20 di giugnu 1819 - 5 di uttùviru 1880), era nu cumpusituri tudiscu. Scrissi assai mùsica clàssica pi chianuforti e sinfunìi grannìssimi.

Offenbach, Jacques
Offenbach, Jacques
Offenbach, Jacques
Offenbach, Jacques
Cecil Rhodes

**Cecil John Rhodes** (5 di giugnettu 1853 – 26 di marzu 1902), fu nu ecunumista britànnicu.

Rhodes, Cecil
Rhodes, Cecil
Rhodes, Cecil
Nikita Sergeevič Chruščëv

**Nikita Sergeevič Chruščëv** fu sicritariu ginirali dô partitu cumunista suvièticu, càrrica suprema di chidda chi era all'èbbica l'Unioni Suviètica. Succidìu a Giuseppi Stalin lu 7 di sittèmmiru dû 1953. Fu l'auturi di la destalinizzazzioni dû paisi.

Krusciov, Nikita
Chruscev, Nikita Sergeevic
Chruscev, Nikita Sergeevic
Open source

**Open source** (fonti libbìra), dû ngrisi è lu nomu cu cui vèninu chiamati li prugrammi di cui è pussìbbili vidiri li listati. Vistu ca ognidunu chi si senti di dari lu sò cuntribbutu pò migghiurari li prugrammi stissi, sulitamenti li prugrammi vèninu aggiurnati e mudificati n cuntinuazzioni. La filusufìa di l'open source, è ca ognidunu pò usufruiri dî listati, sia ppi nzignàrisi di l'idei dî prugrammatura cchiù bravi, sia ppi migghiurari lu prugramma.

Un esempiu assai canusciutu di prugramma Open Source è Linux, ca urigginariamenti era un prugramma ppi cuntrullari la porta siriali di un pc. Grazzi a l'intuizzioni di Linus Torvalds, n pocu tempu stu prugramma addivintau un sistema upirativu, ca veni cundivisu n diversi tipi di distribbuzzioni.

A sèguitu di l'espirimenti di Torvalds, ntô 1984 nasci la GNU, ca si òccupa suprattuttu di prugrammi ca gìranu supra piattaformi linux e sìmili.

Nunustanti tanti dî prugrammi Open Source sunnu cugghiuti già n Linux, macari tanti utilizzatura prifirìscinu utilizzari sti prugrammi supra piattafurmi d'àutri sistemi upirativi.

Li cchiù canusciuti sunnu:
Firefox, Opera, The Gimp e Audacity

Lu linguaggiu di prugrammazzioni ca n effetti veni cchiù usatu nnî listati dî prugrammi Open Source, è senza dubbiu lu C.

## Liami sterni

* Sourceforge - Lu cchiù dossu situ di Open Source, n ngrisi.

* GNU - Ndirizzu n cui s'attrova bona parti dâ filusufìa Open Source. Curatu dâ GNU.

Catigurìa:Nfurmàtica
Italia miridiunali

L**'Italia miridiunali** rifrisci ô sud d'Italia di nu puntu di vista stòricu, pulìticu, ecunòmicu e suciali. Secunnu â classificazzioni ufficiali NUTS, cumprenni li riggiuna Abruzzu, Mulisi, Campania, Basilicata, Pugghia e Calabbria. Secunnu sta classificazzioni, la Sicilia e la Sardigna, di certiduni cunzidirati parti d'Italia miridiunali, appartèninu a l'Italia nsulari. 

Sparti dâ Sardigna, tutti sti banni, câ Sicilia, cumprènninu lu tirritoriu dû Regnu dî Dui Sicili, cu quarchi ccizzioni. Doppu l'Unitati d'Italia, parti di l'attuali Lazziu foru scurpurati d'Italia miridiunali.

## Vuci currilati
* Gruppi di riggiuna taliani
* 
* Riggiuna d'Italia
* Regnu di li Dui Sicili

Catigurìa:Italia
Angiò

L**'Angiò** (n francisi: *Anjou*) è n'antica pruvincia francisa, chi si currispunni a l'attuali ripartu di Maine-et-Loire. 

La sò capitali è Angers. 

Carlu I d'Angiò (natu ntô 1226) fu cunti d'Angiò dû 1246 nzinu ô 1285. Cu l'aiutu di Roma, cummattau contra la casata Hohenstaufen, jittànnuli fora di l'Italia miridiunali ô Cummattimentu di Beniventu. D'accussì ottinìu lu regnu di Sicilia. Lu pirdìu ntô 1282 n sèquitu â rivurtata dî vespri siciliani.

Catigurìa:Storia europea
Catigurìa:Francia
Magna Grecia (artìculu 'n calabrisi)

La sprissioni ginirali "Magna Grecia (artìculu 'n calabrisi)" pò rifiriri a:

* Magna Grecia (artìculu 'n calabrisi di Riggiu Calabria)
* Magna Grecia (artìculu 'n calabrisi di Parmi)